|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI ŞI CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**A 9-a Ediție a**

**Conferinţei Internaţionale de Ştiinţe Aplicate (CISA)**

****

**4-6 Iunie 2015**

Facultatea de Inginerie, Departamentul de Inginerie Chimică și Alimentară, din cadrul Universităţii „Vasile Alecsandri” din Bacău, organizează în perioada 4-6 Iunie 2015*,* cea de **a 9 -a ediție a *Conferinţei Internaţionale de Ştiinţe Aplicate (CISA)***.

Conferința constituie un bun prilej pentru schimbul de idei, informaţii şi concepte în domeniul ştiinţelor chimice, ingineriei chimice, alimentare şi tehnologice, al biotehnologiilor şi al altor domenii conexe.

Scopul manifestării este de a prezenta şi promova cele mai noi rezultate ale cercetării, dezvoltării şi inovaţiei în diversele discipline ale ştiinţelor aplicate şi de a încuraja crearea unor poli europeni ai cercetării de excelenţă.

În cadrul acestei manifestări ştiinţifice internaţionale vor fi abordate probleme de actualitate din domeniul celor patru secţiuni ale conferinței:

* Chimie
* Inginerie Chimică
* Biotehnologii
* Inginerie alimentară

Deschiderea conferinței CISA va avea loc în **Aula Universităţii „Vasile Alecsandri”** din Bacău. Sunt invitaţi, profesori şi cercetători de renume de la universităţi pentru a-şi comunica realizările ştiinţifice: Franţa (Clermont - Ferrand, Dunkerque, Dijon, Lille), Germania (Osnabrück), Canada (Montreal), Republica Moldova, Spania (Valladolid, Zaragoza), Armenia (Yerevan).